ಕಪ್ಪೆ

ಕಪ್ಪೆ  ಒಂಜಿ ಉಭಯವಾಸಿ ಜೀವಿ.ಭೂಗೋಲಡು ಮಾತಾ ಕಡೆಟುಲ ವಾಸವಾದುಪ್ಪುನ ಪ್ರಾಣಿ ಪಂಡ ಕಪ್ಪೆ. ಈ ಜಗತ್ತುಡು ಸುಮಾರು ೫,೨೫೦ ಜಾತಿದ ಕಪ್ಪೆಲುಲ್ಲ. ಜಾಸ್ತಿ ಕಪ್ಪೆಲು ಉಷ್ಣವಲಯಡು ಇಪ್ಪುಂಡು. ದಕ್ಷಿಣಧ್ರುವ ಬುಕ್ಕೊ ಕೆಲವು ದ್ವೀಪೊಡು ಕಪ್ಪೆಲು ಉಪ್ಪುಜಿ. ಕಶೇರುಕ ಪ್ರಾಣಿಲೆಡು ಮಾತೆಡುಲಾ ಜಾಸ್ತಿ ದೂರಗು ಲೈಪುನ ಶಕ್ತಿ ಇಪ್ಪುನು ಕಪ್ಪೆಗು. ಆಸ್ಟ್ರೇಲಿಯದ ಪುಟಾಣಿ ಕಪ್ಪೆಗು ಅಯ್ತ ದೇಹೊದ ೫೦ ಪಾಲು ಜಾಸ್ತಿ ದೂರಗು ಲೈಪುನ ಶಕ್ತಿ ಉಂಡು. ಕಪ್ಪೆ ಒಂಜಿ ಮಾಂಸಹಾರಿ ಪ್ರಾಣಿ. ಪಾಂತೆ, ಪುರಿಕುಲು ಮಾತ ನೆತ್ತ ಆಹಾರ ಕಪ್ಪೆದ ನಾಲಯಿ ಉದ್ದ ಇತ್ತುದು ಅಂಟಂಟಾದು ಇಪ್ಪುಂಡು. ನೆತ್ತ ಎದುರು ಪಾಂತೆಲು ಬತ್ತಂಡ ಸರಕ್ಕನೆ ನಾಲೈ ಪಿದೈ ಪಾಡ್ದ್ ಪಾಂತೆನು ಬಾಯಿ ದುಲಾಯಿ ಒಯಿಪುಂಡು. ನೆತ್ತ ಚರ್ಮೊಡು ಆಮ್ಲಜನಕನ್ ಹೀರುನ ಶಕ್ತಿ ಉಂಡು. ನೀರುಡು ಉಪ್ಪನಗ ಕಪ್ಪೆ ಉಸಿರಾಡುನು ಚರ್ಮೊದ ಸಹಾಯೊಡು. ಎಚ್ಚಿನ ಕಪ್ಪೆದ ಮೈಟು ವಿಷ ಇಪ್ಪುಂಡು. ವೈರಿಲೆನು ದೂರ ದೀವೆರೆ ಉಂದು ಸಹಾಯ ಮಲ್ಪುಂಡು.

 ಕಪ್ಪೆದ ವಿದೊಕ್ಕುಲು 
 ಪನಿ ಕಪ್ಪೆ
 ಗೋಂಕುರು ಕಪ್ಪೆ
 ಮಂಡೆ ಕಪ್ಪೆ
 ಮರ ಕಪ್ಪೆ

 ನಂಬಿಕೆಲು 
 ಮಲ್ಲ ಗೋಂಕುರು ಕಪ್ಪೆ ಇಲ್ಲದುಲಯಿ ಬತ್ತ್ಂಡ ಮಾಟದ ಪಂಡ್ದ್ ಪನ್ಪೆರ್
 ಕಪ್ಪೆಲು ಒಟ್ಟಿಗೆ ಬುಲಿಪೆರೆ ಸುರು ಮಲ್ತ್ಂಡ ಮರಿಯಲ

 ಉಪಯೋಗ 
 ಕ್ರಿಮಿಕೀಟೊಲೆನ್ ತಿನ್ಪಿಂಡು
 ಪಕ್ಕಿ, ಉಚ್ಚುಲೆಗ್ ಆಹಾರ
 ದೆಂಜಿ, ಮೀನ್ದ ಗಾಳೊಗು ಕಪ್ಪೆದ ಮಾಸ ಬಳಕೆ

 ಉಲ್ಲೇಕೊಲು 

ವರ್ಗೊ:ಪ್ರಾಣಿಲು